府事李横克复西京，上言请命宿将重兵进屯淮西，按兵勿动，以壮声援，诏以刘同江南东路宣抚使韩世忠措置，刘遣统制官骊琼以万人屯泗州，以李横声援。四月，诏与韩世忠更戍，特授检校太傅、改充江南东路宣抚使、建康府置司，刘初乞从韩世忠例，尚书左仆射、同中书门下平章事吕颐浩言“世忠既移军淮旬，则建康为近裹州郡，与前日事体不同”，由是减半，诏月给公使钱七百五十缗。六月，引兵发镇江府，时淮南东路宣抚使韩世忠屯军登云门，刘惧其扼己，改涂趣白鹭店，韩世忠遣兵千余袭其后，刘觉之，乃止。刘奏韩世忠掠其甲士六十余人，且言韩生为大将，当国